KOL話港府趕客之都、遭星洲傳媒嘲笑 唔知新加坡唔敢笑自己國家
有KOL話,香港政府真係冇用,不但做趕客之都,仲出現環保風暴,俾新加坡傳媒嘲笑,真羞家。
KOL唔應該唔知道,新加坡人好鍾意嘲笑其他亞洲地方,中國當然唔敢,但馬來西亞以及香港,是新加坡人最喜歡嘲笑,尤其是俾歐美封了做紐倫坡之後,就一定以世界金融中心自居。不過,KOL應該唔知道,新加坡人夠膽笑其他地方領導人,但唔敢嘲笑自己國家領導人,如果有人同他們講新加坡壞話,他們寧願行開都唔會搭咀,這點與香港人分別很大。
香港人鍾意自己唱衰自己,全世界都搵唔到幾多個地方人民會咁樣做,既然香港人唱衰自己,又難怪新加坡傳媒加把口,這叫做人必先自侮而後人侮之,如果香港人唔自己唱衰自己,我又唔信新加坡傳媒夠膽唱。
新加坡傳媒話香港是趕客之都,應該是沙地王子事件,香港政府未能及時招待,沙地王子有可能去新加坡設立家族辦公室,香港又輸俾新加坡。其實,香港同沙地王子有緊密聯繫,王子發言人表示,除了五月在香港家族辦公室開幕之外,亦表示未有考慮在新加坡設立家族辦公室,所以,何來趕客之都。
至於環保風暴就更加難講,香港只不過因大勢所趨,棄用塑膠產品支持環保,在走塑初期,難免有一些不滿聲音,但香港言論自由,政府可以接受那些不滿聲音,現在反而被新加坡傳媒話香港出現環保風暴,的確是很無辜,他日如果新加坡走塑,我相信一定唔會出現環保風暴,因為新加坡人唔敢講自己政府不是,講香港政府當然樂於奉陪。